Victor Mpitsang nuwe keurderbaas | Netwerk24
Deur Johann de Jager 21 Oktober 2020 14:46
Victor Mpitsang Foto: Gallo Images
Krieket Suid-Afrika het Woensdag aangekondig dat die voormalige Suid-Afrikaanse snelbouler van die Vrystaat die leisels oorneem by Linda Zondi.
Die 40-jarige Mpitsang sal die media Donderdag op die bekendstellingsgeleentheid van die seisoen by Hammanskraal te woord staan.
Mpitsang, voormalige keurderbaas van die Suid-Afrikaanse o.19-span, is laat verlede jaar gevra om die pos van Protea-keurderbaas tydelik oor te neem toe Graeme Smith as direkteur van krieket aan boord gekom het. Hy het dit toe van die hand gewys en gesê die aanbod was net 'n bietjie te vinnig op hom.
Patrick Moroney, 'n ervare krieketadministrateur van Gauteng, en die voormalige keurder Hussein Manack was ander kandidate op die kortlys.